РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 15

от дистанционното заседание чрез видеоконферентна връзка
на Комисия „Съдебна карта, натовареност и съдебна статистика”
към Съдийската колегия на Висшия съдебен съвет,
проведено на 30 юни 2021 г.

Днес, 30 юни 2021 г. от 14:00 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА - отсъства
ДРАГОМИР  КОЯДЖИКОВ  
КРАСИМИР ШЕКЕРДЖИЕВ - отсъства	

От администрацията на Висшия съдебен съвет присъства експертният сътрудник към комисията Красимира Василева - началник отдел „ПОНД“ в дирекция  „Правна“ 

Заседанието протече при следния дневен ред :

1.  Анализ на натовареността на съдилищата за 2020 г.

2. Проект на Правила за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела.
(Отложена с решение по протокол № 13/02.06.2021 г., т.1 на КСКНСС)

3. Предложение във връзка с приетите от СК по протокол № 24/22.06.2021 г., т. 50  Правила за определяне и изплащане на допълнителни възнаграждения на съдии по реда на чл. 233, ал. 6, изречение първо от Закона за съдебната власт.

4. Предложение относно проект „Въвеждане на способи за алтернативно разрешаване на спорове (АРС) в съдебната система в България - пилотно въвеждане на задължителна съдебна медиация; доизграждане на мрежата от съдебни центрове във всички окръжни райони на страната; разработване на стратегия за пълноценно използване на други алтернативни способи за разрешаване на спорове”.

5. Предложение във връзка с организацията и дейността на отдел „Статистически анализ и обработка на данни“.

6. Предложение на съдиите от РС – Стара Загора за закриване на РС – Гълъбово.
(Отложена с решение по протокол № 7/19.03.2021 г., т.2 на КСКНСС)

7.  Предложение във връзка с решение на СК на ВСС по т. 6 от протокол № 3/02.02.2021 г., касаещо промяна на границите на съдебния район обслужван от СРС.
(Отложена с решение по протокол № 13/02.06.2021г., т.3 на КСКНСС)

8. Решение на Комисия „Професионална квалификация и информационни технологии“ към Пленума на ВСС по протокол №10/26.05.2021 г., т. 3 относно извършването на извънгаранционна поддръжка на Системата за измерване на натовареността на съдилищата.
(Отложена с решение по протокол № 13/02.06.2021г., т.5 на КСКНСС)

9. Решение на Комисия по „Правни въпроси“  към Пленума на ВСС по протокол №13/31.05.2021 г., т. 3 относно отправено запитване до СК на ВСС от съдии от РС – Търговище във връзка със заповед на административния ръководител на РС – Търговище за командироване на съдия от РС – Търговище в РС – Омуртаг.

10. Решение на Комисия „Бюджет и финанси“ към Пленума на ВСС по протокол № 24/23.06.2021 г., т. 5относно изготвяне на проектобюджет на съдебната система за 2022 г. и бюджетна прогноза за 2023 и 2024 г.

11. Предложение от работните групи по административни дела сформирана към КСКНСС, във връзка с писма вх.№ ВСС-5031/05.03.2021г на административния ръководител на АдмС – Русе.
(Разглеждана в заседание на КСКНСС проведено на 19.03.2021 г., протокол № 7, т.9)

12. Предложение от работните групи по граждански, търговски и фирмени дела и по наказателни дела сформирани към КСКНСС, във връзка с писма вх.№ ВСС-495/19/22.02.2021г на „Информационно обслужване“ АД и изх. № ВСС-495/19/15.04.2021 г. на г-жа Вероника Имова – член на ВСС, координатор в екипа за управление на проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“ и член на работната група за промени в ЕИСС.
(Разглеждани в заседание на КСКНСС проведени на 24.02.2021 г., протокол № 5, т.2 и на 21.04.2021 г., протокол № 10, т. 4)

13. Предложение от работните групи по граждански, търговски и фирмени дела сформирани към КСКНСС, във връзка с писмо изх. № ВСС-495/19/26.04.2021 г. на г-жа Вероника Имова – член на ВСС, координатор в екипа за управление на проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“ и член на работната група за промени в ЕИСС.
(Разглеждана в заседание на КСКНСС проведено на 12.05.2021 г., протокол №11, т.4)

14. Предложение от работните групи по граждански, търговски и фирмени дела сформирани към КСКНСС, във връзка с писмо вх. № ВСС-6579/20.04.2021 г. на административния ръководител на АС – Велико Търново.
(Разглеждана в заседание на КСКНСС проведено на 21.04.2021 г., протокол №10, т.7)

15. Писмо от Информационно обслужване АД относно извършени промени в ЕИСС съгласно приетите изменения и допълнения от СК на ВСС по протокол № 14/27.04.2021 г., т. 38.
(Отложена с решение по протокол № 13/02.06.2021г., т.6 на КСКНСС)

16. Писмо от административния ръководител на ОС – Ловеч относно възникнали проблеми в процеса на работа на магистрати и служители с ЕИСС.
(Писмо вх. № ВСС-495/19 от  04.06.2021 г.)

17. Писмо от административния ръководител на Софийски градски съд  с приложен доклад от н-к отдел „ИОС“ относно констатирани  несъответствия от съдии по отношение отразяването на натовареността в ЕИСС при постановяване на актове.
(Писмо вх. № ВСС-495/19 г./23.06.2021 г.)

18. Доклад на Христина Тодорова – директор на дирекция „Международна дейност и протокол“, АВСС относно попълване на  Въпросник на Европейската комисия за ефективност на правосъдието на Съвета на Европа (CEPEJ), цикъл 2020 – 2022.  
(Писмо вх. № ВСС-11096/20 г./02.06.2021 г.)

19. Писмо от главния секретар на ВСС с приложен проект на Вътрешни правила за подготовка на материалите за заседанията на колегиите и на пленума на ВСС, изготвяне на кратките и пълни стенографски протоколи и изпълнение на взетите решения.
(Писмо вх. № ВСС-10040/25.06.2021 г.)

По дневния ред: 

1. ОТНОСНО: Анализ на натовареността на съдилищата за 2020 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.1. Отлага разглеждането на точката за следващото заседание на комисията.

2. ОТНОСНО: Проект на Правила за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела.
(Отложена с решение по протокол № 13/02.06.2021 г., т.1 на КСКНСС)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

2.1. Да се изпрати проектът на Правила за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела, с отразените в него становища от съдилищата, на постоянните работни групи по граждански, търговски и фирмени дела, наказателни дела и административни дела сформирана към КСКНСС, за изразяване на становище в срок до 20.07.2021 година.

2.2. Отлага разглеждането на точката за следващото заседание на комисията.

3. ОТНОСНО: Предложение във връзка с приетите от СК по протокол № 24/22.06.2021 г., т. 50  Правила за определяне и изплащане на допълнителни възнаграждения на съдии по реда на чл. 233, ал. 6, изречение първо от Закона за съдебната власт.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

3.1. Възлага на експертите в отдел „Статистически анализ и обработка на данни“ в АВСС да изготвят анализ съгласно чл. 4 от Правилата за определяне и изплащане на допълнителни възнаграждения на съдии по реда на чл. 233, ал. 6, изречение първо от Закона за съдебната власт.

3.2. Отлага разглеждането на точката за следващото заседание на комисията.

4. ОТНОСНО: Предложение относно проект „Въвеждане на способи за алтернативно разрешаване на спорове (АРС) в съдебната система в България - пилотно въвеждане на задължителна съдебна медиация; доизграждане на мрежата от съдебни центрове във всички окръжни райони на страната; разработване на стратегия за пълноценно използване на други алтернативни способи за разрешаване на спорове”.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

4.1. Отлага разглеждането на точката за следващото заседание на комисията.

5. ОТНОСНО: Предложение във връзка с организацията и дейността на отдел „Статистически анализ и обработка на данни“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	5.1. Отлага разглеждането на точката за следващото заседание на комисията.

6. ОТНОСНО: Предложение на съдиите от РС – Стара Загора за закриване на РС – Гълъбово.
(Отложена с решение по протокол № 7/19.03.2021 г., т.2 на КСКНСС)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

6.1. Възлага на експертите в отдел „Статистически анализ и обработка на данни“ в АВСС да окомплектоват и предоставят на членовете на комисията материали, съдържащи изготвените модели за оптимизиране на съдилищата, в т.ч. предложения и обосновка за конкретни реорганизации и/или обединения по места, представляващи резултат от изпълнението на Дейност 1.6. „Разработване на предложения за оптимизация на съдебната карта“ от проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ съгласно договор за предоставяне на безвъзмездна финансова помощ № BG05SFOP001-3.001-0001-C01/26.08.2016 година.

	6.2. Отлага разглеждането на точката за следващото заседание на комисията.

7. ОТНОСНО: Предложение във връзка с решение на СК на ВСС по т. 6 от протокол № 3/02.02.2021 г., касаещо промяна на границите на съдебния район обслужван от СРС.
(Отложена с решение по протокол № 13/02.06.2021г., т.3 на КСКНСС)

  Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	7.1. Отлага разглеждането на точката за следващото заседание на комисията.

 8. ОТНОСНО: Решение на Комисия „Професионална квалификация и информационни технологии“ към Пленума на ВСС по протокол №10/26.05.2021 г., т. 3 относно извършването на извънгаранционна поддръжка на Системата за измерване на натовареността на съдилищата.
(Отложена с решение по протокол № 13/02.06.2021г., т.5 на КСКНСС)

  Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

8.1. Да се изпрати решението на Комисия „Професионална квалификация и информационни технологии“ към Пленума на ВСС, ведно с проект на покана за предоставяне на оферти за извършване на извънгаранционна поддръжка на СИНС, на постоянната работна група по административни дела, сформирана към КСКНСС, за изразяване на становище в разумен срок.
Мотиви: С решение по т.6.2 по пр. № 10/21.04.2021 г. КСКНСС приема, „че обезпечаването на техническата поддръжка на СИНС е от компетентността на Комисия „Професионална квалификация и информационни технологии” към Пленума на ВСС (КПКИТ) и следва да се осъществят необходимите правни и фактически действия за сключване на договор за техническа поддръжка“. 
С решение по т.6.4 от същия протокол комисията взима решение, че въпросът за актуализирането на СИНС и отстраняване на констатирани до този момент недостатъци в работата на системата е отделен от въпроса за осигуряването на техническата поддръжка на системата и касае изготвянето и систематизирането на съответни функционалности, респ. изготвянето на параметри за актуализиране на СИНС. С решение на КПКИТ по протокол № 10/26.05.2021 г. на отдел „САОД” към дирекция „ИТСС“ е изпратен проект на покана за представяне на оферти за извършване на извънгаранционна поддръжка на СИНС за допълване и съгласуване в най-кратък срок.
Необходимостта от актуализиране на СИНС и отстраняването на констатирани до този момент недостатъци в работата на системата касаеща дейността на административните съдилища е поставена на обсъждане пред работната група по административни дела, сформирана към КСКНСС. На проведеното на 22 април 2021 г. заседание работната група по административни дела приема да работи върху изготвянето и систематизирането на съответни функционалности за актуализиране на СИНС след сериозно и задълбочено обсъждане, както и след изясняване на необходимостта СИНС дали да остане отделна информационна система или модул към Единната деловодна система на административните съдилища, подобно на ЕИСС.

	8.2. Отлага разглеждането на точката за следващо заседание на комисията.

        9. ОТНОСНО: Решение на Комисия по „Правни въпроси“  към Пленума на ВСС по протокол №13/31.05.2021 г., т. 3 относно отправено запитване до СК на ВСС от съдии от РС – Търговище във връзка със заповед на административния ръководител на РС – Търговище за командироване на съдия от РС – Търговище в РС – Омуртаг.

  Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

9.1. Приема за сведение решението на Комисия по „Правни въпроси“  към Пленума на ВСС по протокол № 13/31.05.2021 г., т. 3, с оглед приетото решение на Съдийската колегия на ВСС по протокол № 24/22.06.2021 г., т. 25. 
Мотиви: Отправеното запитване от съдии от Районен съд – Търговище по повод заповед на административния ръководител на Окръжен съд – Търговище, и във връзка с приложението на чл. 81 от ЗСВ, и решение по Протокол № 13/31.05.2021 г. на Комисията по правни въпроси към Пленума на ВСС, е разгледано и обсъдено на заседание на Съдийската колегия на ВСС, проведено на 22.06.2021 година. С решение по протокол № 24/22.06.2021 г., т. 25.1 Съдийската колегия на ВСС е приела запитването да бъде изпратено на Министерството на правосъдието, ведно със становището на Комисията по правни въпроси към Пленума на ВСС, както и пълният стенографски протокол от заседанието на Съдийската колегия в частта, касаеща обсъждането на точката. С решение по т. 25.2 от същото заседание, запитването е изпратено и на Комисията по атестирането и конкурсите към СК на ВСС за предоставяне на справка за командированите магистрати на свободни длъжности в районните съдилища след изменение на разпоредбата на чл. 81, ал. 1 от ЗСВ (Изм. - ДВ, бр. 11 от 07.02.2020 г.).

  10. ОТНОСНО: Решение на Комисия „Бюджет и финанси“ към Пленума на ВСС по протокол № 24/23.06.2021 г., т. 5 относно изготвяне на проектобюджет на съдебната система за 2022 г. и бюджетна прогноза за 2023 и 2024 година.

  Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

10.1. Потвърждава взетото решение по протокол № 3/10.02.2021 г. т. 6.2. на КСКНСС.

10.2. Предлага на Комисия „Бюджет и финанси“ към Пленума на ВСС да включи в проектобюджета на съдебната система за 2022 г. и бюджетна прогноза за 2023 и 2024 г. извършването на услуги, свързани с подпомагане аналитичната дейност на ВСС, чиято стойност предстои да бъде определена в резултат на пазарно проучване, намиращо се в процес на извършване.
Мотиви: Спецификата на функциите, които осъществява Висшия съдебен съвет, неговите колегии и помощни им органи, както и високата отговорност, която носят приеманите решения, изисква те да бъдат основавани на сериозен аналитичен процес и неговото моделиране. Необходимостта от това произтича от затруднения при изследването на сложни въпроси, за които разполагаемият административен ресурс не е достатъчен. Чрез осигуряване на периодични услуги свързани с анализиране и моделиране ще се създаде възможност за по-задълбочено вникване в същността, структурата и развитието, както на натовареността на съдебните структури, така и при взимане на други решения свързани с организацията на работа на органите на съдебната власт.

10.3. Остойностяването на предложението по т.10.2. следва да бъде предоставено от главния секретар на ВСС на Комисия „Бюджет и финанси“ към Пленума на ВСС след извършване на пазарното проучване.

10.4. Решението по т.10 да се изпрати на Комисия „Бюджет и финанси“ към Пленума на ВСС и на главния секретар на ВСС.

  11. ОТНОСНО: Предложение от работните групи по административни дела сформирана към КСКНСС, във връзка с писмо вх. № ВСС-5031/05.03.2021 г. на административния ръководител на АдмС – Русе.
(Разглеждана в заседание на КСКНСС проведено на 19.03.2021 г., протокол № 7, т.9)

  Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

11.1. Приема за сведение Паметна записка от проведеното на 22.04.2021 г. видеоконферентно заседание на работната група по административни дела, сформирана към КСКНСС.

11.2. Приема, че няма основание за въвеждане на нови кодове (шифри) в Номенклатурата на статистическите кодове по административни дела и в Приложение № 1 „Административни дела“ към Правилата за оценка на натовареност на съдиите по посочените в писмото на административния ръководител на АдмС – Русе видове дела (Закон за ветеринарномедицинската дейност; Закон за животновъдството; Закон за администрацията; Закон за насърчаване на заетостта; Закон за противодействие на корупцията и за отнемане на незаконно придобитото имущество; Закон за застраховането; Закон за пътищата).
Мотиви:  В заседание на КСКНСС проведено на 19.03.2021 г. е разгледано писмо с вх.№ ВСС-5031 от 05.03.2021 г. от административния ръководител на Административен съд – Русе във връзка с искане за допълване на Номенклатура на статистическите кодове по административни дела към ПОНС, с оглед изразено становище от съдебния деловодител в АдмС – Русе Виолета Златева. 
С решение на КСКНСС по т. 9.2 от протокол № 7/19.03.2021 г. писмото 
 на административния ръководител на АдмС – Русе е изпратено на постоянната работна група по административни дела, сформирана към КСКНСС за изразяване на становище. 
В изпълнение на решението на комисията, работната група по административни дела е провела видеоконферетно заседание на 22.04.2021 г., на което след проведена дискусия и обсъждане е изразено становище от членовете на работната група по административни дела, че към настоящия момент няма основание за добавяне на нови статистически кодове по посочените в докладната записка на съдебния деловодител видове дела, тъй като отчитането им в СИНС съответства на тяхната тежест. 

11.3. Да се уведоми административният ръководител на Административен съд – Русе за решението на комисията.

12. ОТНОСНО: Предложение от работните групи по граждански, търговски и фирмени дела и по наказателни дела сформирани към КСКНСС, във връзка с писма вх.№ ВСС-495/19/22.02.2021 г. на „Информационно обслужване“ АД и изх. № ВСС-495/19/15.04.2021 г. на г-жа Вероника Имова - член на ВСС, координатор в екипа за управление на проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“ и член на работната група за промени в ЕИСС.
(Разглеждани в заседание на КСКНСС проведени на 24.02.2021 г., протокол № 5, т.2 и на 21.04.2021 г., протокол № 10, т. 4)

  Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

12.1. Приема за сведение Паметни записки от заседания на работната група по граждански, търговски и фирмени дела, сформирана към КСКНСС, както следва: 
1) от среща проведена на 26.04.2021 г. в частта относно обсъждане и решения по т. 1-6; 
2) от среща проведена на 04.06.2021 г. . в частта относно обсъждане и решения по т. 1, ведно с приложен към нея окончателен вариант на мапинг-таблица.

12.2. Приема попълнената мапинг-таблица, представляваща приложение към паметна записка от  заседание проведено на 04.06.2021 г. и предоставя чрез госпожа  Вероника Имова - член на ВСС, координатор в екипа за управление на проект ЕИСС и член на работната група за промени в ЕИСС, на разработчика на ЕИСС „Информационно обслужване“ АД, за отразяване на съответните процесуални действия от Приложение № 3.4 и Приложение № 3.3 за граждански и търговски дела (изм. и доп. с пр. № 43/08.12.2020 г. на СК на ВСС) от Правилата за оценка на натовареността на (изм. и доп. с пр. № 43/08.12.2020 г. на СК на ВСС) с оглед автоматичното изчисляване на натовареността на съдиите в ЕИСС.

12.3. Приема за сведение две Паметни записки от заседания на работната група по наказателни дела, сформирана към КСКНСС с решение по протокол № 7/27.05.2020 г., т.7.2., първата от проведено заседание на 28.04.2021 г., втората от заседания, проведени на 04.06.2021 г. и 07.06.2021 г. ведно с приложен към нея окончателен вариант на мапинг-таблица.

12.4. Приема попълнената мапинг-таблица, представляваща приложение към паметна записка от  заседанията проведени на 04.06.2021 г. и 07.06.2021 г., и предоставя чрез госпожа  Вероника Имова - член на ВСС, координатор в екипа за управление на проект ЕИСС и член на работната група за промени в ЕИСС, на разработчика на ЕИСС „Информационно обслужване „АД, за отразяване на съответните процесуални действия от Приложение № 2.4 за наказателни дела (изм. и доп. с пр. № 43/08.12.2020 г. на СК на ВСС) от Правилата за оценка на натовареността на съдиите (изм. и доп. с пр. № 43/08.12.2020 г. на СК на ВСС) с оглед автоматичното изчисляване на натовареността на съдиите в ЕИСС.

13. ОТНОСНО: Предложение от работните групи по граждански, търговски и фирмени дела сформирани към КСКНСС, във връзка с писмо изх. № ВСС-495/19/26.04.2021 г. на г-жа Вероника Имова – член на ВСС, координатор в екипа за управление на проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“ и член на работната група за промени в ЕИСС.
(Разглеждана в заседание на КСКНСС проведено на 12.05.2021 г., протокол №11, т.4)

  Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

13.1. Приема за сведение Паметни записки от заседания на работната група по граждански, търговски и фирмени дела, сформирана към КСКНСС, както следва: 
1) от среща проведена на 26.04.2021 г. в частта относно обсъждане и решения по т. 7 и т. 8; 
2) от среща проведена на 04.06.2021 г. в частта относно обсъждане и решения по т. 3.

13.2.  Одобрява направеното от работната група по граждански, търговски и фирмени дела, сформирана към КСКНСС предложение делата по чл. 306, вр. чл. 304 АПК, когато се разглеждат от районните и окръжните съдилища, да се образуват като граждански дела в група 0800-1 от Номенклатурата на статистическите кодове по граждански, търговски и фирмени дела, като се добавят следните кодове: 
0801-1 „Производства по чл. 306, ал. 2 от АПК“ и законов текст: „чл. 306, ал. 2 във вр. с чл. 304 АПК“ за делата разглеждани от едноличен състав и
0802-1 „Производства по чл. 306, ал. 5 АПК  - тричленни състави“ за делата разглеждани от тричленен състав.

13.3. Изпраща решенията по т. 13.1. и 13.2. ведно с паметните записки на г-жа Вероника Имова - член на ВСС, координатор в екипа за управление на проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“ и член на работната група за промени в ЕИСС, за преценка и предприемане на последващи действия във връзка с необходимостта от разглеждане на материалите от работната група за последващ мониторинг по отношение оптимизацията на ЕИСС (сформирана с решение на Пленума на ВСС по т.4.2 от протокол №26/22.10.2020 год.) и обсъждане възможността за създаване на нова функционалност в ЕИСС за сформиране на 3-членни състави в районните съдилища с оглед прилагането на чл. 306, ал. 5 АПК, и възлагане на разработчика на ЕИСС създаването на същата.

13.4. Внася проект на решение за изменение и допълнение в Номенклатурата на статистическите кодове по граждански, търговски и фирмени дела и в Приложение № 3 „Граждански и търговски дела“ към Правилата за оценка на натовареност на съдиите, в заседание на Съдийската колегия на Висшия съдебен съвет, насрочено за 06.07.2021 г., като предлага на СК на ВСС да приеме следните решения:	

ПРОЕКТ
 
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ИЗМЕНЯ и ДОПЪЛВА Номенклатурата на статистическите кодове по граждански, търговски и фирмени дела, както следва: 
1.1. СЪЗДАВА нов код 0801-1, който се включва в нова група 11а на Приложение № 3.1 за районните съдилища и в нова група 26 на Приложение № 3.2 за окръжните съдилища към  ПОНС  с описание: „Производства по чл. 306, ал. 2 АПК“ и законов текст: „чл. 306, ал. 2 във вр. с чл. 304 АПК“.
1.2. СЪЗДАВА нов код 0802-1, който се включва в нова група 11а на Приложение № 3.1 за районните съдилища и в нова група 26 на Приложение № 3.2 за окръжните съдилища към  ПОНС  с описание: „Производства по чл. 306, ал. 5 АПК  - тричленни състави“.
2. ИЗМЕНЯ и ДОПЪЛВА Приложение № 3.1 и 3.2 за граждански и търговски дела към Правилата за оценка на натовареността на съдиите, както следва:
2.1. В Приложение № 3.1 СЪЗДАВА нова група 11а с описание: „Производства по чл. 306 във вр. с чл. 304 АПК“,  като в нея разпределя новите кодове 0801-1 и 0802-1, и ОПРЕДЕЛЯ коефициент за тежест  0,2.
2.2. В Приложение № 3.2 СЪЗДАВА нова група 26 с описание: „Производства по чл. 306 във вр. с чл. 304 АПК“,  като в нея разпределя новите кодове 0801-1 и 0802-1, и ОПРЕДЕЛЯ коефициент за тежест  0,2.
3. ВЪЗЛАГА на отдел „Статистически анализ и обработка на данни“ в АВСС да отрази горните изменения и допълнения в Номенклатурата на статистическите кодове по граждански, търговски и фирмени дела, както и в Приложения № 3.1 и 3.2 към Правилата за оценка натовареността на съдиите.
4. ДА СЕ УВЕДОМЯТ административните ръководители на районните и окръжните съдилища за приетите изменения и допълнения в Номенклатурата на статистическите кодове по граждански, търговски и фирмени дела, както и в Приложения № 3.1 и 3.2 към Правилата за оценка натовареността на съдиите.
5. Измененията и допълненията в Номенклатурата на статистическите кодове по граждански, търговски и фирмени дела, както и в Приложения № 3.1 и 3.2 към Правилата за оценка натовареността на съдиите ДА БЪДАТ ПРЕДОСТАВЕНИ на ръководителя на проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“ и на координатора за ЕИСС, с оглед залагането им в Единната информационна система на съдилищата от изпълнителя на обществената поръчка „Разработване на Единна информационна система на съдилищата“.
6. Приетите изменения и допълнения ДА СЕ ПУБЛИКУВАТ на интернет страницата на ВСС в раздела на Комисия „Съдебна карта, натовареност и съдебна статистика“ към Съдийската колегия на ВСС.

14. ОТНОСНО: Предложение от работните групи по граждански, търговски и фирмени дела сформирани към КСКНСС, във връзка с писмо вх. № ВСС-6579/20.04.2021 г. на административния ръководител на АС – Велико Търново.
(Разглеждана в заседание на КСКНСС проведено на 21.04.2021 г., протокол №10, т.7)

  Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

14.1 Приема за сведение Паметна записка от заседание на работната група по граждански, търговски и фирмени дела, сформирана към КСКНСС проведено на 04.06.2021 г. в частта относно обсъждане и решения по т. 2.

14.2. Одобрява направените от работната група по граждански, търговски и фирмени дела предложения за изменения и допълнения в Номенклатурата на статистическите кодове по граждански, търговски и фирмени дела към Правилата за оценка натовареността на съдиите (ПОНС).

14.3. Приема да се укаже на административните ръководители на окръжните и апелативните съдилища всички дела по Кодекса за застраховането да се образуват под код (шифър) 2100 - Искове за права или правоотношения, породени или отнасящи се до търговска сделка /обективна и субективна/ от Номенклатурата на статистическите кодове по граждански, търговски и фирмени дела.

14.4. Внася проект на решение за изменение и допълнение в Номенклатурата на статистическите кодове по граждански, търговски и фирмени дела към Правилата за оценка на натовареност на съдиите, в заседание на Съдийската колегия на Висшия съдебен съвет, насрочено за 06.07.2021 г., като предлага на СК на ВСС да приеме следните решения:	

ПРОЕКТ
 
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ИЗМЕНЯ и ДОПЪЛВА Номенклатурата на статистическите кодове по граждански, търговски и фирмени дела, както следва:
1.1. В код 0203-1 и 0203-2 допълва описанието на кода, като добавя текста: „….. С изключение на исковете по Кодекса за застраховането“;
1.2. В код 0215-1 и 0215-2 допълва описанието на кода, като добавя текста: „….. С изключение на исковете по Кодекса за застраховането“.
2. УКАЗВА на административните ръководители на окръжните и апелативните съдилища, че  всички дела по Кодекса за застраховането следва да се образуват под код (шифър) 2100 - Искове за права или правоотношения, породени или отнасящи се до търговска сделка /обективна и субективна/ от Номенклатурата на статистическите кодове по граждански, търговски и фирмени дела към Правилата за оценка натовареността на съдиите (ПОНС), както и че тези дела не следва да получават статистически кодове 0203-2 и 0215-2, независимо в кое отделение на окръжен или апелативен съд се разглеждат.
3. ВЪЗЛАГА на отдел „Статистически анализ и обработка на данни“ в АВСС да отрази горните изменения и допълнения в Номенклатурата на статистическите кодове по граждански, търговски и фирмени дела към Правилата за оценка натовареността на съдиите.
4. ДА СЕ УВЕДОМЯТ административните ръководители на районните, окръжните и апелативни съдилища за приетите изменения и допълнения в Номенклатурата на статистическите кодове по граждански, търговски и фирмени дела към Правилата за оценка натовареността на съдиите, както и за указанията по т.2.
5. Измененията и допълненията в Номенклатурата на статистическите кодове по граждански, търговски и фирмени дела към Правилата за оценка натовареността на съдиите ДА БЪДАТ ПРЕДОСТАВЕНИ на ръководителя на проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“ и на координатора за ЕИСС, с оглед залагането им в Единната информационна система на съдилищата от изпълнителя на обществената поръчка „Разработване на Единна информационна система на съдилищата“.
6. Приетите изменения и допълнения ДА СЕ ПУБЛИКУВАТ на интернет страницата на ВСС в раздела на Комисия „Съдебна карта, натовареност и съдебна статистика“ към Съдийската колегия на ВСС.

15. ОТНОСНО: Писмо от „Информационно обслужване“ АД относно извършени промени в ЕИСС съгласно приетите изменения и допълнения от СК на ВСС по протокол № 14/27.04.2021 г., т. 38.
(Отложена с решение по протокол № 13/02.06.2021г., т.6 на КСКНСС)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

15.1. Приема за сведение писмото от „Информационно обслужване“ АД относно извършени промени в ЕИСС съгласно приетите изменения и допълнения от СК на ВСС по протокол № 14/27.04.2021 г., т. 38.

16. ОТНОСНО: Писмо от и.ф. административния ръководител на ОС – Ловеч относно възникнали проблеми в процеса на работа на магистрати и служители с ЕИСС.
(Писмо вх. № ВСС-495/19 от  04.06.2021 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

16.1. Приема за сведение писмото от и.ф. административен ръководител на ОС – Ловеч.

16.2. Да се уведоми административният ръководител на ОС – Ловеч, че приетите с решение по протокол № 15/30.06.2021 г., т. 12 от КСКНСС  коригирани и допълнени мапинг-таблици и предоставянето им на разработчика на ЕИСС, за отразяване на съответните процесуални действия от Приложение № 3.4 и Приложение № 3.3 за граждански и търговски дела и Приложение № 2.4 за наказателни дела (изм. и доп. с пр. № 43/08.12.2020 г. на СК на ВСС) от Правилата за оценка на натовареността на (изм. и доп. с пр. № 43/08.12.2020 г. на СК на ВСС), с оглед автоматичното изчисляване на натовареността на съдиите в ЕИСС, ще доведе до преодоляване на поставените от и.ф. административния ръководител на ОС – Ловеч проблеми свързани с модула за натовареност в ЕИСС.

17. ОТНОСНО: Писмо от административния ръководител на Софийски градски съд  с приложен доклад от н-к отдел „ИОС“ относно констатирани  несъответствия от съдии по отношение отразяването на натовареността в ЕИСС при постановяване на актове.
(Писмо вх. № ВСС-495/19 г./23.06.2021 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

17.1. Да се изпрати писмото от административния ръководител на Софийски градски съд с приложения доклад от н-к отдел „ИОС“ на постоянната работна група по граждански, търговски и фирмени дела сформирана към КСКНСС, за изразяване на становище в разумен срок.

17.2. Да се изпрати писмо до „Информационно обслужване“ АД чрез г-жа Гергана Мутафова-ръководител на проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“,  в което да бъде поставен въпрос относно констатирания проблем и неговото отстраняване от изпълнителя на обществената поръчка „Разработване на Единна информационна система на съдилищата“.

	17.3. Отлага разглеждането на точката за следващо заседание на комисията.

18. ОТНОСНО: Доклад на Христина Тодорова – директор на дирекция „Международна дейност и протокол“, АВСС относно попълване на  Въпросник на Европейската комисия за ефективност на правосъдието на Съвета на Европа (CEPEJ), цикъл 2020 – 2022.  
(Писмо вх. № ВСС-11096/20 г./02.06.2021 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

18.1. Приема изготвените отговори на въпросите от Въпросника на Европейската комисия за ефективност на правосъдието на Съвета на Европа  (CEPEJ), цикъл 2020-2022 г., които са от компетентността на КСКНСС.

18.2. Приема, че информация по въпрос 37 следва да бъде предоставена от ИВСС.

18.3. Изпраща изготвените отговори на въпросите от Въпросника на Европейската комисия за ефективност на правосъдието на Съвета на Европа  (CEPEJ), цикъл 2020-2022 г. които са от компетентността на КСКНСС, на дирекция „Международна дейност и протокол“ в АВСС. 

18.4. Указва на дирекция „Международна дейност и протокол“ в АВСС, че информация по въпросите, за които във Въпросника е отразено, че не са от компетентността на КСКНСС, следва да бъде събрана от посочените там и в настоящото решение органи.

19. ОТНОСНО: Писмо от главния секретар на ВСС с приложен проект на Вътрешни правила за подготовка на материалите за заседанията на колегиите и на пленума на ВСС, изготвяне на кратките и пълни стенографски протоколи и изпълнение на взетите решения.
(Писмо вх. № ВСС-10040/25.06.2021 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	19.1. Отлага разглеждането на точката за следващото заседание на комисията.

ПРЕДСЕДАТЕЛ НА
КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“: / п /

ДАНИЕЛА МАРЧЕВА